Návrh Rozhodnutie Európskeho Parlamentu a Rady o mobilizácii nástroja flexibility v prospech pomoci pri obnove a rekonštrukcii krajín zasiahnutých cunami v súlade s bodom 24 Medziinštitucionálnej dohody zo 6. mája 1999 /* KOM/2005/0278 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 21.6.2005 KOM(2005) 278 v konečnom znení Návrh ROZHODNUTIE EURÓPSKEHO PARLAMENTU A RADY o mobilizácii nástroja flexibility v prospech pomoci pri obnove a rekonštrukcii krajín zasiahnutých cunami v súlade s bodom 24 Medziinštitucionálnej dohody zo 6. mája 1999 (predložená Komisiou) DÔVODOVÁ SPRÁVA V rámci podpory potrieb týkajúcich sa obnovy a rekonštrukcie krajín zasiahnutých zemetrasením/cunami a v rámci prijatia svojho návrhu predbežného návrhu opravného rozpočtu na rok 2006[1], Komisia už podala návrh rozhodnutia o mobilizácii nástroja flexibility[2] a rozpočtovému orgánu predložila pracovnú verziu predbežného návrhu opravného rozpočtu na rok 2005[3]. Z celkovej navrhovanej sumy 350 miliónov eur v rokoch 2005 a 2006, bude suma vo výške 170 miliónov eur financovaná z rozpočtu na rok 2005 a suma 180 miliónov eur z rozpočtu na rok 2006. Keďže strop výdavkovej kapitoly 4: „Vonkajšie opatrenia“ navrhovaný v predbežnom návrhu opravného rozpočtu na rok 2006 už bol prekročený o sumu 123,5 milióna eur, Komisia navrhuje mobilizáciu nástroja flexibility v rovnakej sume, v súlade s ustanoveniami Medziinštitucionálnej dohody zo 6. mája 1999. Európsky parlament a Rada by preto mali tento návrh rozhodnutia prijať. Návrh ROZHODNUTIE EURÓPSKEHO PARLAMENTU A RADY o mobilizácii nástroja flexibility v prospech pomoci pri obnove a rekonštrukcii krajín zasiahnutých cunami v súlade s bodom 24 Medziinštitucionálnej dohody zo 6. mája 1999 EURÓPSKY PARLAMENT A RADA EURÓPSKEJ ÚNIE, so zreteľom na Medziinštitucionálnu dohodu zo 6. mája 1999 medzi Európskym parlamentom, Radou a Komisiou o rozpočtovej disciplíne a zlepšení rozpočtového postupu[4], najmä na jej bod 24, so zreteľom na návrh Komisie, keďže: Rozpočtový orgán súhlasil s podporou potrieb týkajúcich sa obnovy a rekonštrukcie v krajinách postihnutých zemetrasením/cunami (najmä Indonézia, Srí Lanka a Maldivy) v rokoch 2005 a 2006, v celkovej sume 350 miliónov EUR, z toho 170 miliónov EUR v roku 2005 a 180 miliónov EUR v roku 2006. Návrh rozhodnutia o mobilizácii nástroja flexibility na rok 2005 už bol predložený rozpočtovému orgánu. Čo sa týka roku 2006, keďže strop výdavkovej kapitoly 4: „Vonkajšie opatrenia“ navrhnutý v predbežnom návrhu opravného rozpočtu na rok 2006 už bol prekročený o sumu 123,5 milióna eur, Komisia navrhuje mobilizáciu nástroja flexibility v rovnakej výške, v súlade s ustanoveniami medziinštitucionálnej dohody zo 6. mája 1999, ROZHODLI TAKTO: Jediný článok Pre všeobecný rozpočet Európskej únie na rozpočtový rok 2006 (ďalej len „rozpočet na rok 2006“) sa nástroj flexibility využije na poskytnutie prostriedkov vo výške 123 500 000 eur vo viazaných rozpočtových prostriedkoch. Táto suma sa má použiť na financovanie pomoci na obnovu a rekonštrukciu krajín Ázie postihnutých zemetrasením/cunami v Ázii, z výdavkovej kapitoly 4 „Vonkajšie opatrenia“ finančného výhľadu, v rámci článku 19 10 04 „Obnova a rekonštrukcia v rozvojových krajinách Ázie“ rozpočtu na rok 2006. V Bruseli Za Európsky parlament Za Radu predseda predseda [1] SEK(2005)548 v konečnom znení z 27. apríla 2005 [2] SEK(2005)548 v konečnom znení z 27. apríla 2005 [3] PNOR č. 3/2005 z 27. apríla 2005, SEK(2005)548 v konečnom znení [4] Ú. v. ES C 172, 18.6.1999, s. 1.